Лабораторлық жұмыс №2

Тақырыбы: Кадрлық анимация.

Мақсаты: Кадрлық анимацияны қолдануды үйрету.

Анимацияның объектісіне фигура(shape) немесе символ (symbol) жатады. Анимация кадрлардың тізбектеліп келуінен тұрады. Кадр қолмен және Flash көмегімен де жасалынады. Бұл бір қабатты кадрлар үшін. Flash сценариясы бірнеше қабаттардан құралады, сонда қорытынды «көпқабатты» кадрлар ол Flash көмегімен де, «қолмен» де жасалынған қабаттар. Компьютерлік анимацияда кілтті кадрлар (keyframes) түсінігі бар. Яғни бұл кадрларды Flash – ке өзгертуге болмайды. Біз кілтті кадрды береміз, ал аралық кадрды Flash анимация жасау процесінде орналастырады. Аралық кадрлардың екі типі бар. Біріншісі, геометриясын өзгерткен кадрлар (shape tweening), ал екіншісі символдардың өзгеруінен құралғандар (motion tweening). Сонымен кадрлар бос болуы мүмкін, яғни ештеңе құрамайды.

Уақыт шкаласын іске қосу үшін Window → TimeLine командасын орыңдаңыз. Flash бағдарламасында анимацияның екі түрі бар:

1) «Қолмен жасалған» анимация. Қолданушы жұмыс аймағындағы кадрларды өзі өзгертеді;

2) Автоматты түрде жасалған анимация. Бағдарлама өзгерістерді өзі енгізеді, ал қолданушы бастапқы және соңғы бейнелерді өзгертеді.

Енді, «қолмен жасалатын» анимацияны қарастырайық:

1) Өз еркімен гүлді салыңыз.

2) Гүлді 30 кадрға дейін көшіріңіз. Ол үшін тышқанның оң батырмасымен 30 кадрда тоқтаңыз.

3) Insert → Timeline → Frame командасын орындағанда, барлық 30 кадрда гүлдің суретін көресіз (Сурет 2.1 қараңыз).

Сурет 2.1 Салынған сурет

4) Ерекшелеу белгісін алып тастаңыз. Кез келген кадрларда белгінің жоғын тексеріңіз.

5) Енді бірнеше ерекше кадрларды жасаймыз. Ол үшін Insert → Timeline → KeyFrame командасын орыңдаңыз.

6) 5 кадр ерекшеленгенде, гүлді өзгертіңіз. Оны мынадай түрге келтіріңіз.

Фильмді көру үшін Enter батырмасын басыңыз.

Flash фильмдерінің публикациясы

Сіз жасаған фильмді әр түрлі форматта сақтауға болады. Көп жағдайда swf кеңейтілуімен фильм сақталады. Бірақ фильмді ехе, html, gif форматында да сақтуға болады. Сізге қажет форматта фильмді сақтау үшін келесі командаларды орыңдаңыз:

1) Файды fla кеңейтілуімен сақтаңыз.

2) File → Publish Settings командасын орыңдаңыз.

3) Ашылған сұхбат терезесінде қажет файлдарды таңдаңыз (Сурет 2.2 қараңыз).

4) Содан кейін, Flash бағдарламасын жауып, Проводник арқылы бұл файлдарды ашыңыз.

Сурет 2.2 Flash фильмдерінің публикацияны баптау терезесі

Әдебиеті:

1 Халықова Г.З. Кеңесбаев С.М., Мафухаева Р.М. Macromedia Flash МХ технологиясы. Оқу құралы. - Алматы: КИҚПИ, 200 6. – 253б

2 Этан Уотролл, Норберт Гербес. Flash MX. Санкт-Петербург, 2003.

Бақылау сұрақтары:

1 Анимация дегеніміз не?

2 Анимацияның түрлерін атаңыз?

3 Macromedia Flash бағдарламасында өңделген жобаға публикация қалай жасалады?